ddrg/super_eurlex huggingface dataset:
MT Il-Ġurnal Uffiċjali tal-Unjoni Ewropea C 55/29

Rikors ippreżentat fid-9 ta' Diċembru 2008 — Cixi Jiangnan Chemical Fiber et vs Il-Kunsill tal-Unjoni Ewropea

(Kawża T-537/08)

(2009/C 55/54)

Lingwa tal-kawża: L-Ingliż

Partijiet

Rikorrenti: Cixi Jiangnan Chemical Fiber Co. Ltd, Cixi Santai Chemical Fiber Co. Ltd, Cixi Sansheng Chemical Fiber Co. Ltd, Jiangyin Changlong Chemical Fibre Co. Ltd, Ningbo Dafa Chemical Fiber Co. Ltd, Xiake Color Spinning Co. Ltd, Zhejiang Waysun Chemical Fiber Co. Ltd, Zhejiang Anshun Pettechs Fibre Co. Ltd (Ċina) (rappreżentanti: J.-F. Bellis, avukat, G. Vallera, Barrister)

Konvenut: Il-Kunsill tal-Unjoni Ewropej

Talbiet tar-rikorrenti

— tannulla r-Regolament tal-Kunsill (KE) Nru 893/2008, tal-10 ta' Settembru 2008, li jżomm fis-seħħ dazji antidumping fuq l-importazzjonijiet ta' staple fibres tal-poliesteri li joriġinaw mill-Belarus, mir-Repubblika Popolari taċ-Ċina, mill-Arabja Sawdija u mill-Korea wara reviżjoni interim parzjali skont l-Artikolu 11(3) tar-Regolament (KE) Nru 384/96 (1), b'effett retroattiv mid-29 ta' Diċembru 2006, jiġifieri l-ġurnata li fiha importazzjonijiet ta' staple fibres tal-poliesteri mit-Tajwan u mill-Malasja ġew suġġetti għal dażji antidumping provviżorji li l-Kummissjoni ddeċidiet li ma tiġborx fid-Deċiżjoni tagħha Nru 2007/430/KE tad-19 ta' Ġunju 2007 (2);

— tikkundanna lill-Kunsill għall-ispejjeż.

Motivi u argumenti prinċipali

Permezz ta' dan ir-rikors, ir-rikorrenti, kumpanniji bbażati fiċ-Ċina, jitolbu l-annullament tar-Regolament tal-Kunsill Nru 893/2008 li jżomm fis-seħħ id-dazji antidumping fir-rigward, fost oħrajn, tal-importazzjonijiet ta' staple fibres tal-poliesteri (PSF) prodotti mir-rikorrenti u li joriġinaw miċ-Ċina. Ir-rikorrenti jallegaw li fuq il-PSF li joriġinaw miċ-Ċina għandu jiġi applikat l-istess trattament bħal dak applikat fuq il-PSF li joriġinaw mill-Malasja u mit-Tajwan fid-Deċiżjoni tal-Kummissjoni Nru 2007/430/KE. Konsegwentement, id-dazju antidumping għandu jitħassar mill-istess data, jiġifieri mid-29 ta' Diċembru 2006, fir-rigward tal-PSF li joriġinaw miċ-Ċina.

Il-motivi u l-argumenti prinċipali mressqa mir-rikorrenti huma identiċi għal dawk invokati fil-Kawża T-536/08, Huvis vs Il-Kunsill.

(1) ĠU L 247, p. 1.

(2) Deċiżjoni tal-Kummissjoni tad-19 ta' Ġunju 2007 li jtemm il-proċediment ta' kontra d-dumping rigward l-importazzjonijiet ta' fibri sintetiċi tal-poliesteri ta' qisien ta' qosor predeterminat (il-PSF) li joriġinaw mill-Malasja u t-Tajwan u li jirrilaxxa l-ammonti assigurati permezz tad-dazji proviżorji imposti (ĠU L 160, p. 30).
MT Il-Ġurnal Uffiċjali tal-Unjoni Ewropea C 82/25

Rikors ippreżentat fit-3 ta' Ottubru 2008 — CISAC vs Il-Kummissjoni

(Kawża T-442/08)

(2009/C 82/46)

Lingwa tal-kawża: L-Ingliż

Partijiet

Rikorrenti: International Confederation of Societies of Authors and Composers (CISAC) (Neuilly-sur-Seine, France) (rappreżentanti: J.-F. Bellis u K. Van Hove, avukati)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla l-Artikolu 3 tad-deċiżjoni tal-Kummissjoni tas-16 ta' Lulju 2008 dwar proċedura skont l-Artikolu 81 KE u l-Artikolu 53 ŻEE (Każ COMP/C2/38.698 — CISAC); u

— tikkundanna lill-Kummissjoni għall-ispejjeż.

Motivi u argumenti prinċipali

Permezz ta' dan ir-rikors, ir-rikorrenti titlob l-annullament, skont l-Artikolu 230 KE, tal-Artikolu 3 tad-deċiżjoni tal-Kummissjoni tas-16 ta' Lulju 2008 (Każ COM/C2/38.698 — CISAC), li tikkonstata li 24 soċjetà taċ-CISAC stabbiliti fiż-ŻEE ħadu sehem fi prattiki miftehma bi ksur tal-Artikolu 81 KE u tal-Artikolu 53 ŻEE “billi kkoordinaw id-definizzjoni tal-limiti territorjali tal-mandati ta' rappreżentanza reċiproka mogħtija lil xulxin b'mod li liċenzja tkun limitata għat-territorju domestiku ta' kull collecting society”.

Ir-rikorrenti ssostni li d-deċiżjoni tillimita l-konstatazzjoni ta' ksur għal tliet forom speċifiċi ta' użu tad-drittijiet ta' eżekuzzjoni (Internet, trażmissjoni bis-satellita u ritrasmissjoni bil-kejbil), meta l-ftehim ta' rappreżentanza reċiproka jkopru b'mod ġenerali kull forma ta' użu ta' drittijiet ta' eżekuzzjoni.

Insostenn tar-rikors tagħha, ir-rikorrenti tressaq iż-żewġ motivi prinċipali li ġejjin:

(i) Skont dak li ssostni r-rikorrenti, il-Kummissjoni wettqet żball ta' evalwazzjoni u kisret l-Artikolu 81 KE u l-Artikolu 253 KE meta kkonstatat li d-definizzjoni parallela tal-limiti territorjali li tirriżulta mill-ftehim ta' rappreżentanza reċiproka konklużi mill-membri taċ-CISAC stabbiliti fiż-ŻEE tikkostitwixxi prattika miftehma. Ir-rikorrenti tqis li l-preżenza ta' klawżola ta' definizzjoni tal-limiti territorjali fil-ftehim kollha ta' rappreżentanza reċiproka konklużi mill-membri tagħha mhijiex ir-riżultat ta' prattika miftehma sabiex tiġi ristretta l-kompetizzjoni. Minflok, din is-sitwazzjoni teżisti għaliex is-soċjetajiet kollha jqisu li huwa fl-interess tal-membri tagħhom li tali klawżola tkun inkluża fil-ftehim tagħhom ta' rappreżentanza reċiproka.
MT Il-Ġurnal Uffiċjali tal-Unjoni Ewropea C 69/46

-Rikors ippreżentat fit-12 ta' Jannar 2009 — Schunk vs UASI (Parti b'forma ċilindrika ta' ċokk ta' torn)

(Kawża T-7/09)

(2009/C 69/101)

Lingwa tal-kawża: Il-Ġermaniż

Partijiet

Rikorrenti: Schunk GmbH & Co. KG Spann- u Greiftechnik (Lauffen am Neckar, il-Ġermanja) (rappreżentant: C. Koppe-Zagouras, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Talbiet tar-rikorrenti

— tannulla d-deċiżjoni tal-Ewwel Bord tal-Appell tal-31 ta' Ottubru 2008 (Każ R 1109/2007-1);

— tikkundanna lill-UASI għall-ispejjeż.

Motivi u argumenti prinċipali

Trade mark Komunitarja kkonċernata: trade mark ta' tip ieħor, li tirrappreżenta parti b'forma ċilindrika ta' ċokk ta' torn, għal prodotti fil-klassijiet 7 u 8 (Applikazzjoni Nru 3 098 894)

Deċiżjoni tal-eżaminatur: applikazzjoni miċħuda

Deċiżjoni tal-Bord tal-Appell: appell miċħud

Motivi invokati: ksur tal-Artikolu 7(1)(b) tar-Regolament (KE) Nru 40/94 (1), peress li t-trade mark li għaliha saret applikazzjoni għandha l-karattru distintiv meħtieġ. Barra minn hekk, it-trade mark li għaliha saret applikazzjoni għandha karattru distintiv minħabba użu fis-sens tal-Artikolu 7(3) tar-Regolament Nru 40/94

(1) Regolament tal-Kunsill (KE) Nru 40/94 tal-20 ta' Diċembru 1993, dwar it-trade mark Komunitarja (ĠU 1994, L 11, p. 1).
MT Il-Ġurnal Uffiċjali tal-Unjoni Ewropea C 102/31

Rikors ippreżentat fis-27 ta’ Frar 2009 – Mojo Concerts u Amsterdam Music Dome Exploitatie vs Il-Kummissjoni

(Kawża T-90/09)

2009/C 102/46

Lingwa tal-kawża: L-Olandiż

Partijiet

Rikorrenti: Mojo Concerts BV (Delft, l-Olanda) u Amsterdam Music Dome Exploitatie BV (Delft, l-Olanda) (rappreżentant: S. Beeston, avukat)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tannulla d-deċiżjoni kkontestata;

— tikkundanna lill-Kummissjoni għall-ispejjeż.

Motivi u argumenti prinċipali

Ir-rikorrenti jitolbu l-annullament tad-deċiżjoni tal-Kummissjoni, tal-21 ta’ Ottubru 2008, dwar l-investiment mill-muniċipalità ta’ Rotterdam fil-kumpless Ahoy [Għajnuna mill-Istat C 4/2008 (ex N 97/2007, ex CP 91/2007)]

Skont ir-rikorrenti, ir-raġunament tal-Kummissjoni fid-deċiżjoni kkontestata juri żball manifest ta’ evalwazzjoni u li d-diversi stadji tar-raġunament mhumiex fondati u/jew mhumiex fondati biżżejjed.

L-ewwel nett, ir-rikorrenti jsostnu li l-valur tal-kera u l-valur tal-ishma f’Ahoy li ġew stabbiliti ma jikkorrispondux mal-valur tas-suq. Barra minn hekk, investiment li jwassal biss għal żamma tal-valur investit jista’ effettivament joħloq vantaġġ. Minbarra dan, meta ġew stabbiliti l-valur tal-kera u l-valur tal-ishma, l-investiment ma tteħidx inkunsiderazzjoni. Skont ir-rikorrenti, ir-restrizzjonijiet kuntrattwali li fuqhom ftiehmu l-muniċipalità u l-operatur ma jwaqqfux l-investiment milli joħloq valur miżjud. Fl-aħħar nett, il-ftehim tat-tqassim tal-profitti ma joffrix garanzija addizzjonali għall-konformità tat-tranżazzjoni mal-kundizzjonijiet tas-suq.

Ir-rikorrenti jsostnu wkoll difetti proċedurali u difetti fil-motivazzjoni, billi l-Kummissjoni ma ħaditx inkunsiderazzjoni, jew ma ħaditx biżżejjed inkunsiderazzjoni, l-argumenti ppreżentati minnhom, inkwantu partijiet mill-fajl ġew ikklassfikati b’mod żbaljat bħala kunfidenzjali u inkwantu r-rikorrenti ma ġewx informati bl-elementi kollha tal-fajl, li jikkostitwixxi ksur tad-dritt għal smigħ.
MT Il-Ġurnal Uffiċjali tal-Unjoni Ewropea C 90/29

Rikors ippreżentat fit-3 ta' Frar 2009 – Ifemy’s vs UASI – Dada & Co Kids (Dada & Co. kids)

(Kawża T-50/09)

2009/C 90/46

Lingwa tar-rikors: L-Ingliż

Partijiet

Rikorrent: Ifemy’s Holding GmbH (Munich, Germany) (rappreżentant H.G. Augustinowski, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Dada & Co Kids Srl (Prato, l-Italja)

Talbiet tar-rikorrenti

— tannulla d-deċiżjoni tar-Raba’ Bord tal-Appell tal-Uffiċċju għall-Armonizzazzjoni fis-Suq Intern (Trade marks u Disinni), tas-27 ta’ Novembru 2008, fil-Każ R 911/2008-4; u

— tikkundanna lill-UASI għall-ispejjeż.

Motivi u argumenti prinċipali

Applikant għat-trade mark Komunitarja: il-parti l-oħra quddiem il-Bord tal-Appell

Trade mark Komunitarja kkonċernata: it-trade mark figurattiva “Dada & Co. kids”, għal prodotti fil-klassi 25

Proprjetarju tat-trade mark jew tas-sinjal invokat insostenn tal-oppożizzjoni: ir-rikorrenti

Trade mark jew sinjal invokat in sostenn tal-oppożizzjoni: trade mark verbali “DADA” rreġistrata bħala trade mark Ġermaniża bin-Nru 30 114 449 għal prodotti fil-klassi 25

Deċiżjoni tad-Diviżjoni tal-Oppożizzjoni: oppożizzjoni miċħuda

Deċiżjoni tal-Bord tal-Appell: appell miċħud

Motivi invokati: ksur tal-prinċipji tat-trattament ugwali, tal-kompetizzjoni leali u tal-istat tad-dritt, kif stabbiliti fl-Artikoli 2 u 3 KE, kif ukoll tal-Artikoli 43 u 80(1) tar-Regolament tal-Kunsill Nru 40/94 u tar-Regoli 50(2) u 80(2) tar-Regolament tal-Kummissjoni Nru 2868/95 (1), peress li l-Bord tal-Appell naqas milli jannulla d-deċiżjoni tad-Diviżjoni tal-Oppożizzjoni li indikat applikant b’ieħor u, barra minn hekk, peress li l-Bord tal-Appell iddeċieda b’mod żbaljat li r-rikorrenti kienet ingħatat kull opportunità quddiem id-Diviżjoni tal-Oppożizzjoni sabiex tippreżenta l-provi rilevanti.

(1) Regolament tal-Kummissjoni (KE) Nru 2868/95, tat-13 ta’ Diċembru 1995, li jimplimenta r-Regolament tal-Kunsill (KE) Nru 40/94 dwar it-trade mark tal-Komunità (ĠU L 303, p. 1).
A)

Tikkundanna lill-Kommissjoni tal-Komunitajiet Ewropej: 1) għad-dannu materjali, tħallas lil Idromacchine Srl is-somma ta’ Euro 5 459 641,28 (jew somma oħra stabbilita sussegwentement mill-Qorti tal-Prim’Istanza). 2) għad-dannu morali, — tħallas lil Idromacchine Srl somma stabbilita ex aequo et bono bħala indikazzjoni, f’ammont ekwivalenti għal persentaġġ sinjifikattiv (per eżempju, minn 30 % sa 50 %) tad-dannu materjali; — tħallas lil Alessandro Capuzzo u Roberto Capuzzo somma stabbilita ex aequo et bono għal kull wieħed minnhom, anke din bħala indikazzjoni f’ammont ekwivalenti għal persentaġġ sinjifikattiv (per eżempju, minn 30 % sa 50 %) tad-dannu materjali; 3) tirrijabilita l-immaġni ta’ Idromacchine Srl u ta’ Alessandro Capuzzo u Roberto Capuzzo, skont kif il-Qorti tal-Prim’Istanza tqis xieraq (per eżempju, permezz ta’ pubblikazzjoni ad hoc fil-Ġurnal Uffiċjali u/jew permezz ta’ ittra indirizzata lill-operaturi ewlenin fis-settur ikkonċernat, filwaqt li tordna r-rettifika tal-informazzjoni relativa għar-rikorrenti li dehret fil-Ġurnal Uffiċjali tal-Unjoni Ewropea tat-18 ta’ Frar 2005, sensiela C 42, paġni 15 et seq.
MT Il-Ġurnal Uffiċjali tal-Unjoni Ewropea C 167/19

Rikors ippreżentat fl-20 ta’ Mejju 2009 — UOP vs Il-Kummissjoni

(Kawża T-198/09)

2009/C 167/38

Lingwa tal-kawża: L-Ingliż

Partijiet

Rikorrenti: UOP Ltd (Brimsdown, Ir-Renju Unit) (rappreżentanti: B. Hartnett, Barrister, u O. Geiss, lawyer)

Konvenuta: Il-Kummissjoni tal-Komunitajiet Ewropej

Talbiet tar-rikorrent

— tannulla l-Artikolu 2(2) tad-Deċiżjoni tal-Kummissjoni tas-16 ta’ Lulju 2008 dwar il-miżura ta’ għajnuna implementata minn Franza għall-grupp IFP [C 51/05 (ex NN 84/05)] (1);

— tikkundanna lill-Kummissjoni għall-ispejjeż.

Motivi u argumenti prinċipali

Ir-rikorrenti titlob l-annullament parzjali tad-Deċiżjoni tal-Kummissjoni tas-16 ta’ Lulju 2008 dwar il-miżura ta’ għajnuna implementata minn Franza għall-grupp Institute Français du Petrol (IFP) [C 51/05 (ex NN 84/05)] [innotifikata bin-Numru C (2008) 1330] sa fejn hija tiddikjara, taħt ċerti kundizzjonijiet, l-għajnuna bħala kompatibbli mas-suq komuni fis-sens tal-Artikolu 87(3) KE. Ir-rikorrenti hija kompetitriċi tal-benefiċjarju tal-għajnuna mill-Istat u s-sussidjarji tiegħu, Axens u Prosernat.

Ir-rikorrenti tressaq erba’ motivi insostenn tat-talbiet tagħha.

L-ewwel nett, hija ssostni li l-Kummissjoni wettqet żball manifest ta’ fatt u ta’ liġi bi ksur tal-Artikolu 87(3) KE u tal-Qafas għar-Riċerka u għall-Iżvilupp tal-1996 billi ddeskriviet b’mod żbaljat in-natura tar-riċerka u tal-iżvilupp meħud minn IFP taħt l-Annes I tal-Qafas għar-Riċerka u għall-Iżvilupp tal-1996 u għalhekk iddeterminat b’mod żbaljat l-intensità massima pponderata tal-għajnuna. Ir-rikorrenti tibbaża l-motivi tagħha fuq is-segwenti: l-attivitajiet ta’ Axens u Prosernat fir-rigward tal-proċessi ma jikkwalifikawx bħala riċerka u żvilupp u l-iżvilupp kollu prekompetittiv isir minn IFP; IFP għamlet tal-inqas il-parti tal-iżvilupp prekompetittiv għall-proċess teknoloġiku u għall-katalisti li jinvolvu l-użu tal-pjanti pilota kif ukoll il-parti tal-iżvilupp prekompetittiv li jaqa’ fi ħdan il-portafoll privattiv tagħha.

It-tieni nett, ir-rikorrenti ssostni li l-Kummissjoni wettqet żball manifest ta’ fatt u ta’ liġi bi ksur tal-Artikolu 87(3) KE u tal-Qafas għar-Riċerka u għall-Iżvilupp tal-1996 billi naqset milli tqis l-għajnuna operattiva mogħtija lil Axens u Prosernat, is-sussidjarji ta’ IFP. Ir-rikorrenti tibbaża l-motiv fuq tliet argumenti u ssostni li: il-benefiċċji lil Axens permezz tal-użu kontinwu tal-pjanti pilota kif ukoll il-benefiċċji indiretti lil Axens permezz ta’ fondi edukattivi minn IFP u permezz tal-kooperazzjoni ta’ riċerka internazzjonali minn IFP ma tqisux.

It-tielet nett, ir-rikorrenti ssostni li l-Kummissjoni wettqet żball manifest ta’ fatt u ta’ liġi billi kkonkludiet li l-għajnuna mogħtija lil IFP u s-sussidjarji tagħha, Axens u Prosernat, għandha effett ta’ inċentiv.

Ir-raba’ nett, ir-rikorrenti ssostni li l-Kummissjoni wettqet żball manifest ta’ fatt u ta’ liġi billi naqset mill tipprovdi raġunament xieraq u/jew billi naqset milli tqis fl-intier l-evidenza li kella quddiemha.

(1) ĠU 2009 L 53, p. 13
MT Il-Ġurnal Uffiċjali tal-Unjoni Ewropea C 167/20

Rikors ippreżentat fil-25 ta’ Mejju 2009 — Abertis Infraestructuras vs Il-Kummissjoni tal-Komunitajiet Ewropej

(Kawża T-200/09)

2009/C 167/39

Lingwa tal-kawża: L-Ispanjol

Partijiet

Rikorrenti: Abertis Infraestructuras, SA (Barċellona, Spanja) (rappreżentanti: M. Roca Junyent u P. Cllol García, abogados)

Konvenuta: Il-Kummissjoni tal-Komunitajiet Ewropej

Talbiet tar-rikorrenti

— tiddikjara n-nullità tad-deċiżjoni kkontestata, kif ukoll li l-Kummissjoni tiġi kkundannata tbati l-ispejjeż kif ukoll skont kull dispożizzjoni oħra skont id-dritt.

Motivi u argumenti prinċipali

Is-suġġett ta’ din il-kawża huwa dak tal-Kawża T-58/09, Schaemaventotto vs Il-Kummissjoni (ĠU C 82, p 32); dan huwa l-att ġuridiku li permezz tiegħu il-Kummissjoni għalqet il-fajl skont l-Artikolu 21 tar-Regolament tal-Kunsill (KE) Nru 139/2004 tal-20 ta’ Jannar 2004, dwar il-kontroll ta’ konċentrazzjonijiet bejn impriżi (ĠU L 24, p. 1) (iktar ’il quddiem l-“RKK”), dwar il-kontroll tal-konċentrazzjoni bejn ir-rikorrenti u Autostrade, S.p.A (Każ COMP/M. 4388 — Albertis vs Autostrade).

Insostenn tat-talbiet tagħha, ir-rikorrenti ssostni li:

— Il-Kummissjoni kisret l-obbligi legali tagħha meta għalqet il-proċeduri fis-seħħ skont l-imsemmi Artikolu 21, mingħajr ma ddikjarat il-ksur imettaq mill-Italja għad-dannu tad-drittijiet ta’ Albertis; u, sussidjarjament, il-Kummissjoni wettqet żball fl-analiżi tagħha ta’ kompatibbiltà mad-dritt Komunitarju u b’hekk naqset milli twettaq l-obbligi tagħha taħt l-Artikolu 21 RCC.

— Il-Kummissjoni ma osservatx ir-rekwiżiti essenzjali tal-proċedura stabbilita fl-Artikolu 21 RCC. Dan il-ksur jagħti lok għall-invalidità tal-azzjonijiet tal-Kummissjoni, billi jipprekludi li l-għan tal-Artikolu 21 RCC jitwettaq totalment.

— Il-Kummissjoni kisret l-obbligu ta’ motivazzjoni tal-atti.

— Il-Kummissjoni wettqet abbuż ta’ poter peress li tat deċiżjoni fil-kuntest ta’ dispożizzjoni, l-Artikolu 21 RCC, li ma kinitx tippermettiha li tagħti din id-deċiżjoni, li taqa’ fil-kamp ta’ applikazzjoni tal-Artikolu 226 KE, u dan bi ħsara għall-garanziji eżistenti fl-Artikolu 21 RCC, fejn b’hekk ċaħdet kull effett lill-Artikolu 21 RCC u naqset milli tipproteġi l-konċentrazzjoni li kienet protetta u approvata preċedentement mill-Kummissjoni stess.

— Il-Kummissjoni kisret il-prinċipji ġenerali ta’ ċertezza legali, amministrazzjoni tajba u aspettativi leġettimi billi naqset milli tieħu azzjoni kontra l-Istat Membru, f’ċirkustanzi li ma jħallux marġni għall-evalwazzjoni, u b’hekk kisret l-aspettativi tal-operaturi.
MT Il-Ġurnal Uffiċjali tal-Unjoni Ewropea C 220/35

Appell ippreżentat fis-6 ta’ Lulju 2009 mill-Kummissjoni tal-Komunitajiet Ewropej mis-sentenza mogħtija fit-28 April 2009 mit-Tribunal għas-Servizz Pubbliku fil-kawżi magħquda F-5/05, Violetti et vs Il-Kummissjoni, u F-7/05, Schmit vs Il-Kummissjoni

(Kawża T-261/09 P)

2009/C 220/75

Lingwa tal-kawża: Il-Franċiż

Partijiet

Appellanti: Il-Kummissjoni tal-Komunitajiet Ewropej (rappreżentanti: J. Currall u J.-P. Keppenne, aġenti)

Partijiet oħra għall-proċedimenti: Antonello Violetti (Cittiglio, l-Italja), Nadine Schmit (Ispra, l-Italja), Il-Kunsill tal-Unjoni Ewropea, Anna Bassi Perucchini (Reno di Leggiuno, l-Italja), Marco Basso (Varano Borghi, l-Italja), Ernesto Brognieri (Barasso, l-Italja), Sergio Brusorio (Sesto Calende, l-Italja), Natale Cao (Ispra), Renato Cazzaniga (Ispra), Elvidio Flammini (Varese, l-Italja), Luigi Magistri (Ispra), Reginella Molinari Canale (Ispra), Giuseppe Morelli (Besozzo, l-Italja), Nadia Valentini (Varese) u Giuseppe Zara (Ispra)

Talbiet tal-appellanti

— tannulla s-sentenza tat-Tribunal għas-Servizz Pubbliku tal-Unjoni Ewropea, tat-28 ta’ April 2009, fil-kawżi magħquda Violetti et vs Il-Kummissjoni, F-5/05 u F-7/05, sa fejn dik is-sentenza iddeċidiet li kienu ammissibbli r-rikorsi għal annullament ippreżentati kontra d-deċiżjoni tal-OLAF li jipprovdi informazzjoni lill-awtoritajiet Taljani;

— tiddeċiedi hija stess dawn il-kawżi u tiddikjara inammissibbli r-rikorsi għal annullament tar-rikorrenti fl-ewwel istanza;

— tikkundanna lir-rikorrenti fl-ewwel istanza għall-ispejjeż tal-istanza, inklużi dawk tal-proċeduri quddiem it-Tribunal għas-Servizz Pubbliku.

Aggravji u argumenti prinċipali

B’dan l-appell, il-Kummissjoni qed titlob l-annullament tas-sentenza tat-Tribunal għas-Servizz Pubbliku (TSP) tat-28 ta’ April 2009, mogħtija fil-kawżi magħquda Violetti et vs Il-Kummissjoni, F-5/05 u F-7/05, li permezz tagħha t-TSP annulla d-deċiżjoni tal-Uffiċċju Ewropew ta’ Kontra l-Frodi (OLAF) li jipprovdi informazzjoni dwar ir-rikorrenti fl-ewwel istanza lill-awtoritajiet ġudizzjarji Taljani u ordna lill-Kummissjoni sabiex tħallas somma ta’ EUR 3 000 lil kull rikorrent fl-ewwel istanza bħala danni.

Insostenn tal-appell tagħha, il-Kummissjoni ssostni aggravju wieħed ibbażat fuq ksur tal-Artikolu 90a tar-Regolamenti tal-Persunal tal-Komunitajiet Ewropej, sa fejn it-TSP kiser id-dritt Komunitarju u wettaq numru ta’ żbalji ta’ motivazzjoni meta injora l-ġurisprudenza stabbilita li tipprovdi li l-atti preparatorji bħalma huma l-ftuħ ta’ investigazzjoni mill-OLAF, ir-rapport finali tal-OLAF u l-ftuħ tal-proċedura dixxiplinarja ma jikkawżawx preġudizzju. Il-Kummissjoni ssostni li din il-ġurisprudenza hija applikabbli għall-Artikolu 90a tar-Regolamenti tal-Persunal tal-Komunitajiet Ewropej rigward il-possibbiltà li jsir ilment kontra l-atti tal-OLAF.
MT Il-Ġurnal Uffiċjali tal-Unjoni Ewropea C 220/42

Rikors ippreżentat fis-27 ta’ Lulju 2009 — Carrols vs UASI — Gambettola (Pollo Tropical CHICKEN ON THE GRILL)

(Kawża T-291/09)

2009/C 220/87

Lingwa tar-rikors: L-Ispanjol

Partijiet

Rikorrenti: Carrols Corp. (New York, l-Istati Uniti) (rappreżentant: I. Temiño Ceniceros, avukat)

Konvenut: L-Uffiċċju għall-Armonizzazzjoni fis-Suq Intern (Trade marks u Disinni)

Parti oħra quddiem il-Bord tal-Appell: Giulio Gambettola (Los Realejos, Spanja)

Talbiet tar-rikorrenti

— tiddikjara dan ir-rikors kif ukoll l-annessi tiegħu ammissibbli;

— tannulla d-deċiżjoni tal-Bord tal-Appell fl-aspetti kollha tagħha fir-rigward tar-raġunijiet għal dikjarazzjoni ta’ invalidità bbażati fuq l-Artikolu 52(1)(b) tar-Regolament tal-Kunsill (KE) Nru 207/2009 tas-26 ta’ Frar 2009; u

— tikkundanna lill-UASI għall-ispejjeż.

Motivi u argumenti prinċipali

Trade mark Komunitarja rreġistrata li hija s-suġġett tat-talba għal dikjarazzjoni ta’ invalidità: It-trade mark figurattiva li fiha l-element verbali “Pollo Tropical CHICKEN ON THE GRILL” (Applikazzjoni għar-Reġistrazzjoni Nru 002938801) għal prodotti u servizzi fil-klassijiet 25, 41 u 43.

Proprjetarju tat-trade mark Komunitarja: Giulio Gambettola.

Parti li qed titlob id-dikjarazzjoni ta’ invalidità tat-trade mark Komunitarja: Ir-rikorrenti.

Dritt tat-trade mark tal-parti li qed titlob id-dikjarazzjoni ta’ invalidità: It-trade mark figurattiva nazzjonali (Nru 2 201 552) li fiha l-element verbali “Pollo Tropical CHICKEN ON THE GRILL” u t-trade mark verbali nazzjonali “POLLO TROPICAL” (Nru 2 201 543) għal servizzi fil-klassi 41 (“servizzi ta’ restoranti”).

Deċiżjoni tad-Diviżjoni tal-Kanċellazzjoni: It-talba għal annullament hija miċħuda.

Deċiżjoni tal-Bord tal-Appell: Ir-rikors huwa miċħud.

Motivi invokati: Interpretazzjoni żbaljata tal-Artikoli 52(1)(b) u 53(1)(a) tar-Regolament (KE) Nru 207/99 dwar it-trade mark Komunitarja.
MT Il-Ġurnal Uffiċjali tal-Unjoni Ewropea C 256/32

Rikors ippreżentat fl-24 ta’ Awwissu 2009 — Colegio Oficial de Farmacéuticos de Valencia vs Il-Kummissjoni

(Kawża T-337/09)

2009/C 256/58

Lingwa tal-kawża: L-Ispanjol

Partijiet

Rikorrent: Colegio Oficial de Farmacéuticos de Valencia (Valencia, Spanja) (rappreżentanti: E. Navarro Varona, abogada)

Konvenuta: Il-Kummissjoni tal-Komunitajiet Ewropej

Talbiet tar-rikorrent

— Tannulla, abbażi tal-Artikoli 230 u 231 tat-Trattat KE, id-deċiżjoni tal-Kummissjoni Ewropea tal-15 ta’ Ġunju 2009, li permezz tagħha din tal-aħħar tiċħad parzjalment it-talba għal aċċess għall-informazzjoni magħmula minn MICOF permezz tat-talba inizjali tagħha tat-23 ta’ Ottubru 2008 u fit-talba konfermattiva tagħha tad-19 ta’ Jannar 2009.

— Tikkundanna lill-Kummissjoni għall-ispejjeż sostnuti minn MICOF f’din il-kawża.

Motivi u argumenti prinċipali

Dan ir-rikors ġie ppreżentat kontra d-deċiżjoni tal-Kummissjoni tal-Komunitajiet Ewropej li tiċħad parzjalment l-aċċess għal ċerti dokumenti mfassla mill-konsulenti ECORYS Nederland BV bi tħejjija għar-rapport intitolat “Study of regulatory restrictions in the field of pharmacies”, tat-22 ta’Ġunju 2007, li kien iddestinat għad-Direttorat Ġenerali tas-suq intern u għad-dipartimenti tal-konvenuta.

Insostenn tat-talbiet tagħha r-rikorrenti tallega ksur tal-Artikoli 4(2) u (8) tar-Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni. (1)

F’dan ir-rigward r-rikorrenti ssostni li d-deċiżjoni kkontestata hija vvizzjata minn:

— Nuqqas ta’ motivazzjoni

— Evalwazzjoni żbaljata tal-eċċezzjoni relatata mal-interessi kummerċjali ta’ persuna ġuridika, inkluż f’dak li jirrigwarda l-proprjetà intellettwali.

— Żball manifest ta’ motivazzjoni, inkwantu din id-deċiżjoni ma teżaminax ir-rekwiżit ta’ interess pubbliku superjuri,

— Nuqqas ta’ osservanza tat-termini previsti sabiex tingħata risposta għat-talba konfermattiva ta’ aċċess għad-dokumenti.

(1) ĠU L 145, 31.05.2001, p. 43